CELEX: 32013R0559
Language: sk
Date: 2013-06-18 00:00:00
Title: Vykonávacie nariadenie Rady (EÚ) č. 559/2013 z  18. júna 2013 , ktorým sa vykonáva článok 11 ods. 1 nariadenia (EÚ) č. 377/2012 o reštriktívnych opatreniach namierených proti určitým osobám, subjektom a orgánom ohrozujúcim mier, bezpečnosť alebo stabilitu Guinejsko-bissauskej republiky

19.6.2013   
            
            
               SK
            
            
               Úradný vestník Európskej únie
            
            
               L 167/1
            
         VYKONÁVACIE NARIADENIE RADY (EÚ) č. 559/2013
   z 18. júna 2013,
   ktorým sa vykonáva článok 11 ods. 1 nariadenia (EÚ) č. 377/2012 o reštriktívnych opatreniach namierených proti určitým osobám, subjektom a orgánom ohrozujúcim mier, bezpečnosť alebo stabilitu Guinejsko-bissauskej republiky
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 377/2012 z 3. mája 2012 o reštriktívnych opatreniach namierených proti určitým osobám, subjektom a orgánom ohrozujúcim mier, bezpečnosť alebo stabilitu Guinejsko-bissauskej republiky (1), a najmä na jeho článok 11 ods. 1 a článok 11 ods. 4,
   keďže:
   
               (1)
            
            
               Rada 3. mája 2012 prijala nariadenie (EÚ) č. 377/2012.
            
         
               (2)
            
            
               Rada uskutočnila komplexné preskúmanie zoznamu osôb uvedeného v prílohe I k nariadeniu (EÚ) č. 377/2012, na ktoré sa vzťahuje článok 2 ods. 1 a článok 2 ods. 2 uvedeného nariadenia. Rada prišla k záveru, že osoby na zozname uvedenom v prílohe I k nariadeniu (EÚ) č. 377/2012 by mali naďalej podliehať osobitným reštriktívnym opatreniam ustanoveným v tomto nariadení.
            
         
               (3)
            
            
               Výbor Bezpečnostnej rady Organizácie Spojených národov zriadený podľa rezolúcie Bezpečnostnej rady Organizácie Spojených národov 2048 (2012) aktualizoval 20. marca 2013 informácie týkajúce sa jednej označenej osoby. Na účely vykonania rozhodnutia výboru prijala Rada vykonávacie rozhodnutie 2013/293/SZBP z 18. júna 2013, ktorým sa vykonáva rozhodnutie 2012/285/SZBP o reštriktívnych opatreniach namierených proti určitým osobám, subjektom a orgánom ohrozujúcim mier, bezpečnosť alebo stabilitu Guinejsko-bissauskej republiky (2).
            
         
               (4)
            
            
               Záznam týkajúci sa tejto osoby uvedený v prílohe I k nariadeniu (EÚ) č. 377/2012 by sa mal zodpovedajúcim spôsobom zmeniť,
            
         PRIJALA TOTO NARIADENIE:
   Článok 1
   Príloha I k nariadeniu (EÚ) č. 377/2012 sa mení, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Luxemburgu 18. júna 2013
      
         
            Za Radu
         
         
            predseda
         
         P. HOGAN
      
   
   
      (1)  Ú. v. EÚ L 119, 4.5.2012, s. 1.
   
      (2)  Pozri stranu 39 tohto úradného vestníka.
   
      PRÍLOHA
      Záznam týkajúci sa nižšie uvedenej osoby sa v prílohe I k nariadeniu (EÚ) č. 377/2012 nahrádza takto:
      
         
                     Meno
                  
                  
                     Identifikačné údaje
                     (dátum a miesto narodenia, číslo cestovného pasu/preukazu totožnosti, atď.)
                  
                  
                     Dôvody uvedenia v zozname
                  
                  
                     Dátum označenia
                  
               
                     „Major Idrissa DJALÓ
                  
                  
                     Štátna príslušnosť: Guinea-Bissau
                     Dátum narodenia: 18. decembra 1954
                     Oficiálna funkcia: protokolárny poradca náčelníka ozbrojených síl a následne plukovník a vedúci protokolu na veliteľstve ozbrojených síl
                     Cestovný pas: AAISO40158
                     Dátum vydania: 2.10.2012
                     Miesto vydania: Guinea-Bissau
                     Dátum platnosti: 2.10.2015
                  
                  
                     Kontaktná osoba vojenského velenia, ktoré prevzalo zodpovednosť za štátny prevrat z 12. apríla 2012, a jeden z jeho najaktívnejších členov. Bol jedným z prvých dôstojníkov, ktorí verejne priznali svoju príslušnosť k uvedenému vojenskému veleniu podpisom jedného z prvých komuniké (č. 5 z 13. apríla 2012). Major Djaló tiež pracuje pre vojenskú spravodajskú službu.
                  
                  
                     18.7.2012“